"המפלצות הצוחקות" הוא סיפור מתח שבמרכזו ניצבת שאלת הנאמנות.
לאחר היעדרות של עשר שנים, חוזר סוכן המודיעין הסורר רולנד נאייר לפריטאון, סיירה לאון, כדי להיפגש עם חברו, מייקל אדריקו. הם הרוויחו שם הרבה כסף בתקופת מלחמת האזרחים במדינה, וכעת מנסים את מזלם שוב.
אדריקו הוא טיפוס אפריקאי ססגוני, שכיר חרב ששירת בצבא גאנה, בכוויית ובכומתות הירוקות. הוא כנראה מרושש, אבל עדיין שקוע במזימות מפוקפקות כמו לפני עשור.
אם כי נאייר מאמין שיש ברקע תוכנית להרוויח כסף, הסיבה המוצהרת של אדריקו למפגש היא להכיר את ארוסתו הרביעית, סטודנטית שחומה ויפהפייה מקולורדו בשם דייוידיה. אדריקו מתכוון להוביל אותם לשבט שלו, על גבול אוגנדה-קונגו, ובדרך מתברר שכל אחד מהם מסתיר סודות משלו.
מסעם גורם לשלושתם לראות את עצמם לא באור חדש, אלא בחושך חדש.
"המפלצות הצוחקות" הוכתר כ"ספר החודש" באתר אמזון. ניל תומפסון כתב עליו בביקורתו: "זוכה נשיונל בוק אוורד דניס ג'ונסון, ברא שניים מהטיפוסים הבלתי נשכחים ביותר שקראתי השנה...".
"לאלוהים, שבו אני רוצה להאמין, יש קול וחוש הומור כמו של דניס ג'ונסון".
"פרוזה בעלת עוצמה וסגנון מעוררי השתאות".
"המשפטים של ג'ונסון תמיד מבריקים, אבל המצוינות שלו היא דווקא במורכבויות, בשטחים האפורים של הסיפור".
דיוויד אולין, "לוס אנג'לס טיימס"
ספר מתח ממש טוב, עלילה טובה ומעניינת, כתיבה משובחת ודמויות טובות נהנתי מאוד לקרוא וממליצה בחום.